**Likumprojekta "Grozījumi Uzturlīdzekļu garantiju fonda likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Uzturlīdzekļu garantiju fonda likumā" (turpmāk – Likumprojekts) izstrādāts, pamatojoties uz Ministru kabineta 20. augusta sēdes protokollēmuma (prot.Nr.35 26. §) 45. punktu, kas noteic, ka, lai rastu risinājumu, kas līdzsvarotu no Uzturlīdzekļu garantiju fonda (turpmāk – Fonds) izmaksājamo uzturlīdzekļu apmēru ar valsts budžeta iespējām, Tieslietu ministrijai izstrādājami grozījumi normatīvajos aktos, paredzot, ka valsts garantēto uzturlīdzekļu apmērs ar 2020.gada 1.janvāri netiek piesaistīts minimālās algas apmēram.  Ar Ministru kabineta 2019. gada 13. septembra sēdes protokola Nr. 41 1. § 20. punktu uzdots Tieslietu ministrijai izstrādāt grozījumus normatīvajos aktos, paredzot, ka valsts budžeta izdevumi, kas ir tieši saistīti ar minimālo algu, ar 2020. gada 1. janvāri netiek piesaistīti minimālās algas apmēram, un iesniegt izskatīšanai Ministru kabinetā 2020. gada budžeta likumprojektu paketē.  Likumprojekts paredz līdzsvarot no Uzturlīdzekļu garantiju fonda (turpmāk – Fonds) izmaksājamo uzturlīdzekļu apmēru ar valsts budžeta iespējām.  Likumprojekts stāsies spēkā vienlaicīgi ar likumprojekta "Par valsts budžetu 2020. gadam" spēkā stāšanos. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Fonda likuma 2. pantu likuma mērķis ir nodrošināt, lai tiktu īstenotas bērna tiesības uz sociālo nodrošinājumu un veicināta bērna izglītības iegūšana, izveidojot Fondu minimālo uzturlīdzekļu izmaksai, ja bērns iegūst izglītību Latvijas Republikā un viens vai abi bērna vecāki nenodrošina viņam uzturlīdzekļus. Fonda likuma 3. pants paredz, ka Fonds ir valsts budžetā paredzētais līdzekļu kopums. Ar Fonda līdzekļiem tiek nodrošināti bērni līdz pilngadības sasniegšanai, kā arī personas pēc pilngadības sasniegšanas, ja tās turpina iegūt pamatizglītību, vidējo izglītību, arodizglītību vai speciālo izglītību Latvijas Republikā, bet ne ilgāk kā līdz 21 gada vecuma sasniegšanai. Fonda līdzekļu turētājs ir Fonda administrācija.  Saskaņā ar Fonda likuma 13. panta otro daļu uzturlīdzekļi no Fonda tiek izmaksāti tādā apmērā, kādu, pamatojoties uz Civillikuma 179. panta piekto daļu, noteicis Ministru kabinets, bet ne lielākā par to apmēru, kādu paredz tiesas nolēmums vai vienošanās par uzturlīdzekļiem. Atbilstoši Ministru kabineta 2013. gada 15. janvāra noteikumiem [Nr. 37](http://likumi.lv/doc.php?id=254128) "Noteikumi par minimālo uzturlīdzekļu apmēru bērnam" minimālo ikmēneša uzturlīdzekļu apmērs ir šāds:   1. 25 % apmērā no Ministru kabineta noteiktās minimālās mēneša darba algas (turpmāk – minimālā alga) katram bērnam no viņa dzimšanas līdz 7 gadu vecumam (tas ir, šobrīd 107,50 *euro*); 2. 30 % apmērā no Ministru kabineta noteiktās minimālās algas katram bērnam no 7 gadu vecuma līdz 18 gadu vecuma sasniegšanai (tas ir, šobrīd 129 *euro*).   Vienlaikus atbilstoši Fonda likuma pārejas noteikumiem 2018. un 2019. gadā uzturlīdzekļi no Fonda tiek maksāti mazākā apmērā, nekā to nosaka Ministru kabineta noteikumi par minimālo uzturlīdzekļu apmēru. Ievērojot minēto, 2019.gadā par bērnu no viņa dzimšanas līdz 7 gadu vecumam tiek izmaksāti valsts nodrošinātie uzturlīdzekļi 24 % apmērā no minimālās algas, tas ir, 103,20 *euro* ik mēnesi, savukārt par bērnu no 7 gadu vecuma līdz 21 gadu vecuma sasniegšanai, 28,5 % apmērā no minimālās algas, tas ir, 122,50 *euro* ik mēnesi.  Ņemot vērā minēto, bija plānots, ka sākot no 2020. gada, uzturlīdzekļi no Fonda būtu izmaksājami šobrīd valstī noteiktajā pilnajā minimālajā apmērā – bērnam no viņa dzimšanas līdz 7 gadu vecumam 107,50 *euro*, un bērnam no 7 gadu vecuma līdz 21 gadu vecuma sasniegšanai 129 *euro*.  Saskaņā ar Fonda administrācijas sniegtajiem datiem šobrīd vairāk nekā 40 tūkstoši vecāku nepilda ar likumu noteikto pienākumu uzturēt savus bērnus. Viņu vietā uzturlīdzekļi bērniem tiek izmaksāti no valsts budžeta – Fonda līdzekļiem, kas vidēji katru mēnesi sastāda 4,5 miljonus *euro*, nodrošinot ar uzturlīdzekļiem aptuveni 40 tūkstošus bērnu. Uzturlīdzekļu nemaksātāju kopējais parāda apmērs pret valsti šobrīd pārsniedz 320 miljonus *euro*.  Lai sekmētu parādu atgūšanu no uzturlīdzekļu nemaksātājiem, kā arī, lai motivētu vecākus pildīt ar likumu noteikto pienākumu un nodrošināt bērnu ar uzturlīdzekļiem, parādnieku motivēšanai tiek ieviesti arvien jauni mehānismi. Šobrīd Fonda likums paredz vairākas iespējas parādniekam nokārtot savas saistības:   * parādniekam, kura vietā uzturlīdzekļi tiek izmaksāti administratīvā procesa ietvaros, ir tiesības noslēgt vienošanos par kārtību, kādā viņš veic parāda maksājumus; * parādnieks tiek atbrīvots no pienākuma maksāt aprēķinātos likumiskos procentus, ja līdz 2021. gada 30. jūnijam nosegs visu pamatparādu par viņa vietā izmaksātajiem uzturlīdzekļiem.   Tāpat parādniekiem tiek piemēroti vairāki ierobežojumi, ja parādnieks nenodrošina bērnu ar uzturlīdzekļiem, piemēram:   * ziņas par parādnieku ir publiski pieejamas [www.latvija.lv](http://www.latvija.lv) un tiek nodotas kredītinformācijas birojam; * parādniekam var tikt piemērots transportlīdzekļu un kuģošanas līdzekļu vadīšanas izmantošanas aizliegums; * parādniekam var tikt apturēta šaujamieroča atļaujas darbība; * parādniekam var tikt piemērota kriminālatbildība par izvairīšanos no bērna uzturēšanas u.c. ierobežojumi.   Minēto pasākumu rezultātā ir būtiski palielinājies atgūtā parāda apmērs. Piemēram, 2018. gadā vidēji tika atgūti 16 % no izmaksātajiem uzturlīdzekļiem, 2019. gadā – 21 %, savukārt 2019. gada jūlijā – jau 23,8 %. Tomēr, neskatoties uz ieviestajiem ierobežojumiem, kas veicinājuši atgūto līdzekļu pieaugumu, kopējās nemaksātāju parādsaistības pret valsti ar katru gadu turpina pieaugt.  Ņemot vērā minēto, lai rastu risinājumu, kas līdzsvarotu izmaksājamo uzturlīdzekļu apmēru ar pieejamajiem valsts budžeta līdzekļiem, izstrādāts Likumprojekts, paredzot, ka valsts garantētie uzturlīdzekļi tiek atsaistīti no minimālās algas un tiek noteikti konstantā apmērā. Norādāms, ka nākotnē saglabājot valsts garantēto uzturlīdzekļu piesaisti minimālajai algai un palielinot no Fonda izmaksājamo uzturlīdzekļu apmēru, tiktu radīta būtiska ietekme uz valsts budžetu, kas varētu ietekmēt iespējas nodrošināt uzturlīdzekļus visiem tiem bērniem, kuri nesaņem uzturlīdzekļus no saviem vecākiem, taču saņem tos šobrīd no Fonda.  Norādāms, ka Likumprojektā paredzētais regulējums nav pretrunā ar Latvijas Republikas Satversmi (turpmāk – Satversme), jo Latvijas Republikas Satversmes tiesa norādījusi, ka Satversmes 109. pants neparedz, bet arī neliedz valstī izveidot Fondu, kuram atvēlētie valsts pamatbudžeta līdzekļi tiktu piešķirti bērnu nodrošināšanai ar uzturlīdzekļiem. Tā kā tiesības uz sociālo nodrošinājumu ir personas sociālās tiesības, valstij ir rīcības brīvība to metožu un mehānismu izvēlē, ar kādiem šīs tiesības īstenojamas (sk., piemēram, Satversmes tiesas 2001. gada 13. marta sprieduma lietā Nr. 2000-08-0109 secinājumu daļas pirmo rindkopu). Likumdevējs, izvērtējot valsts ekonomiskās iespējas un citus apstākļus, var izmantot savu rīcības brīvību un veidot sociālās drošības sistēmu, nosakot tās darbības vispārējos principus, līdzekļu iemaksāšanas, administrēšanas, pārvaldīšanas un izmaksāšanas noteikumus (sk., piemēram, Satversmes tiesas 2010. gada 1. decembra sprieduma lietā Nr. 2010-21-01 15. punktu).  Tā kā Fonda līdzekļi neveidojas no sociālajām iemaksām, bet gan no valsts pamatbudžeta līdzekļiem, kas piešķirti Fonda likumā noteikto mērķu sasniegšanai, likumdevējs bauda plašu rīcības brīvību, nosakot, kādā veidā tiek nodrošinātas Satversmes 109. pantā noteiktās personu tiesības. Līdz ar to likumdevējam ir rīcības brīvība ne vien reglamentēt kārtību, bet arī noteikt apmēru, kādā izmaksājami uzturlīdzekļi no Fonda (Latvijas Republikas Satversmes tiesas 2011. gada 10. janvāra spriedums lietā Nr. 2010-18-01).  Vienlaikus uzsverams, ka ar grozījumiem Fonda likumā netiek mainīts vecākam Civillikuma 179. panta piektajā daļā noteiktais pienākums nodrošināt katru savu bērnu ar uzturlīdzekļiem vismaz Ministru kabineta noteiktajā minimālajā apmērā. Tāpat norādāms, ka nedz Civillikums, nedz Likumprojekts neliegs vecākiem savstarpēji vienoties par to, kādā veidā viņi atbilstoši savām iespējām sedz ikmēneša izdevumus bērnu uzturam, lai tiktu nodrošināts iespējami labākais bērnu fiziskai un garīgai attīstībai atbilstoši apstākļiem.  Tāpat uzsverams, ka, lai gan Likumprojekts paredz konstantu summu, kāda tiks izmaksāta no Fonda, ievērojot Fonda izveidošanas mērķi, vienlaikus tiek paredzēts, ka uzturlīdzekļu apmērs tiek pārskatīts pēc tieslietu ministra ierosinājuma, ņemot vērā valsts ekonomisko situāciju un valsts budžeta iespējas. |
| 3. | Projekta izstrādē iesaistītās institūcijas un publiskas personas kapitālsabiedrības | | Tieslietu ministrija, Fonda administrācija. |
| 4. | Cita informācija | | Nav. |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Tiesiskais regulējums var ietekmēt personas, kuras vēlēsies saņemt uzturlīdzekļus no Uzturlīdzekļu garantiju fonda. |
| 2. | Tiesiskā regulējuma ietekme uz tautsaimniecību un administratīvo slogu | | Pieaugot minimālajai algai, pieaugs Ministru kabineta noteiktais minimālais uzturlīdzekļu apmērs, kas jānodrošina katram no vecākiem. No Fonda izmaksājamie uzturlīdzekļi paliks nemainīgi līdz brīdim, kad Ministru kabinets būs lēmis par to apmēra palielināšanu un attiecīgām izmaiņām likumā. |
| 3. | Administratīvo izmaksu monetārs novērtējums | | Likumprojekts šo jomu neskar. |
| 4. | Atbilstības izmaksu monetārs novērtējums | | Likumprojekts šo jomu neskar. |
| 5. | Cita informācija | | Nav. |
| |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | Rādītāji | 2019.gads | | Turpmākie trīs gadi (*euro*) | | | | | | 2020 | | 2021 | | 2022 | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi | 53 849 903 | 0 | 60 140 819 | -3 745 369 | 60 815 100 | -3 745 369 | -3 745 369 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 53 849 903 | 0 | 60 140 819 | -3 745 369 | 60 815 100 | -3 745 369 | -3 745 369 | | 1.2. valsts speciālais budžets | 0 | 0 | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi | 56 349 903 | 0 | 62 315 100 | -3 745 369 | 62 315 100 | -3 745 369 | -3 745 369 | | 2.1. valsts pamatbudžets | 56 349 903 | 0 | 62 315 100 | -3 745 369 | 62 315 100 | -3 745 369 | -3 745 369 | | 2.2. valsts speciālais budžets | 0 | 0 | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme | -2 500 000 | 0 | -2 174 281 | 0 | -1 500 000 | 0 | 0 | | 3.1. valsts pamatbudžets | -2 500 000 | 0 | -2 174 281 | 0 | -1 500 000 | 0 | 0 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 | | 5. Precizēta finansiālā ietekme | X | 0 | X | 0 | X | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **2019.gads**  2019.gadā par bērnu no viņa dzimšanas līdz 7 gadu vecumam tiek maksāti valsts nodrošinātie uzturlīdzekļi 24 % apmērā no minimālās algas, tas ir, 103,20 *euro* ik mēnesi, savukārt par bērnu no 7 gadu vecuma līdz 21 gadu vecuma sasniegšanai, 28,5 % apmērā no minimālās algas, tas ir, 122,50 *euro* ik mēnesi.  Atbilstoši likumam "Par valsts budžetu 2019.gadam" Tieslietu ministrijas budžeta apakšprogrammā 03.08.00 "Uzturlīdzekļu garantiju fonds" plānoti izdevumi 56 349 903 *euro* apmērā (vidēji 39 273 bērni x vidēji 119,57 euro mēnesī)*.*  **2020.gads un turpmākie gadi**  Atbilstoši Ministru kabineta 2019.gada 20.augusta sēdē apstiprinātajiem Tieslietu ministrijas bāzes izdevumiem (protokols Nr.35 23§) Tieslietu ministrijas budžeta apakšprogrammā 03.08.00 "Uzturlīdzekļu garantiju fonds" uzturlīdzekļu izmaksu nodrošināšanai 2020., 2021. un 2022.gadā plānoti izdevumi 62 315 100 *euro* apmērā (vidēji 42 243 bērni x vidēji 122,93 euro mēnesī).  Likumprojekts, paredz, ka valsts garantētie uzturlīdzekļi tiek atsaistīti no minimālās algas un tiek noteikti konstantā apmērā:  1) katram bērnam no viņa piedzimšanas līdz 7 gadu vecuma sasniegšanai – 107,5 *euro* ik mēnesi;  2) katram bērnam no 7 gadu vecuma sasniegšanas līdz 18 gadu vecuma sasniegšanai un pilngadīgai personai, kura turpina iegūt pamatizglītību, vidējo izglītību, arodizglītību vai speciālo izglītību Latvijas Republikā, bet ne ilgāk kā līdz 21 gada vecuma sasniegšanai 129,00 *euro* ik mēnesi.  Ņemot vērā likumprojektā noteikto ikmēneša uzturlīdzekļu apmēru, kā arī precizējot prognozēto bērnu skaitu 2020.gadam uzturlīdzekļu izmaksai nepieciešams finansējums 58 569 731 *euro* apmērā (vidēji 39 458 bērni x vidēji 123,69 *euro* mēnesī)*.*  Ņemot vērā precizētās prognozes, attiecīgi par 3 745 369 *euro* 2020.gadā un turpmāk ir iespējams samazināt uzturlīdzekļu izmaksai nepieciešamo finansējumu.  Veicot uzturlīdzekļu apmēra atsaisti no minimālās algas, nākotnē tiek ierobežots valsts budžeta izdevumu pieaugums uzturlīdzekļu izmaksām saistībā ar minimālās algas palielinājumu, jo saglabājoties pašreizējam uzturlīdzekļu saņēmēju skaitam, palielinot minimālo algu par katriem 10 *euro* papildus uzturlīdzekļu izmaksām ir nepieciešami aptuveni **1,35 milj. *euro*.** | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Nav | | | | | | | | 8. Cita informācija | Ministru kabinets 2019.gada 17.septembra sēdē, izskatot informatīvo ziņojumu "Par prioritārajiem pasākumiem valsts budžetam 2020.gadam un ietvaram 2020.–2022.gadam", atbalstīja Tieslietu ministrijas priekšlikumu par 3 745 369 *euro* pārdali atsevišķu Tieslietu ministrijas virzītu prioritāšu daļējai nodrošināšanai 2020.gadā un turpmāk ik gadu. | | | | | | |  |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Saistītie tiesību aktu projekti | Likumprojekts šo jomu neskar. | | 2. | Atbildīgā institūcija | Tieslietu ministrija. | | 3. | Cita informācija | Nav. |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Likumprojekts šo jomu neskar. | | | | |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar grozījumiem Fonda likumā netiek mainīts vecākam Civillikuma 179. panta piektajā daļā noteiktais pienākums nodrošināt katru savu bērnu ar uzturlīdzekļiem vismaz Ministru kabineta noteiktajā minimālajā apmērā. Tāpat arī joprojām tiks nodrošināts valsts atbalsts – izmaksāti valsts garantētie uzturlīdzekļi, ja kāds no vecākiem savu pienākumu nepildīs.  Norādāms, ka Likumprojekts tiek virzīts steidzamības kārtībā vienlaicīgi ar likumprojektu "Par valsts budžetu 2020. gadam". Līdz ar to, ja projekts netiks izskatīts, aizkavēsies valsts budžeta likumprojekta paketē iekļaujamo normatīvo aktu projektu virzība.  Ņemot vērā minēto, sabiedrības līdzdalība netika nodrošināta. | |
| 2. | Sabiedrības līdzdalība projekta izstrādē | Likumprojekts šo jomu neskar. | |
| 3. | Sabiedrības līdzdalības rezultāti | Likumprojekts šo jomu neskar. | |
| 4. | Cita informācija | Nav. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Fonda administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Ministru prezidenta biedrs,

tieslietu ministrs Jānis Bordāns

S.Šube 67036838

Sindija.Sube@tm.gov.lvSindija.Sube@tm.gov.lv